U Puli, 10.04.2017.

**Gradovima i općinama**

**Istarske županije**

**-svima-**

Priopćenje i molba za objavu:

Zaklada otvorila Info točku za udruge

Ovim putem Vam donosimo vijest od važnosti za udruge u Istarskoj županiji te Vas molimo da vijest proširite svojim kanalima i na web mjestima.

Zaklada za poticanje partnerstva i razvoja civilnog društva u sklopu svoje web stranice [www.civilnodrustvo-istra.hr](http://www.civilnodrustvo-istra.hr) otvorila je Info točku, odnosno ***Info Point za udruge***. Radi se o web prostoru na kojem Zaklada pruža odgovore na neka od najbitnijih pitanja za rad ili osnivanje udruge.

*Info Point za udruge* nastao je kao potreba da se odgovori na učestala pitanja predstavnika udruga ili osoba koje tek žele osnovati udrugu, a koja su bila upućivana Zakladi. Kao i do sada, Zaklad će i dalje provoditi niz edukacija sa svrhom osnaživanja udruga, s time da će sada ista biti organizirana u sklopu djelovanja *Info pointa za udruge*. Jedna od potrebnijih je i osnovna edukacija *„ABCda“* na kojoj predstavnici udruga imaju prilike naučiti više o financijama i obvezama udruga, načinima financiranja i radu udruga te postaviti pitanja. Pitanja prikupljena na održanim edukacijama druga su podloga na kojoj nastaje sadržaj Info Pointa.

*Info Point za udruge* osim odgovora na pitanja sadrži i izravne poveznice na važne strategije, dokumente ili zakone te web stranice ključnih organizacija i tijela. Osim toga, redovito će se ažurirati bitne publikacije koje udrugama mogu biti od značaja. *Info point za udruge* nadograđivat će se daljnjim upitima građana te Zaklada ovim putem poziva sve one koje zanima odgovor na neko pitanje vezano uz funkcioniranje civilnog društva i rad udruga ili smatraju da određena područja nisu pokrivena, da svoje upite pošalju na [zaklada@civilnodrustvo-istra.hr](mailto:zaklada@civilnodrustvo-istra.hr) ili putem obrasca za kontakt na stranicama Zaklade.

Izravna poveznica na *Info point za udruge* jest <http://www.civilnodrustvo-istra.hr/linkovi/infotocka>.

Iako je *Info point za udruge* web prostor na kojem udruge mogu pronaći sve potrebne informacije, ova je točka početak razvijanja informacijske točke Zaklade, mjesta gdje će predstavnici udruga moći doći i postaviti svoja pitanja, zatražiti informaciju ili savjet te dobiti pomoć za rješavanje svojih problema.

S poštovanjem,

Zaklada za poticanje partnerstva i razvoja civilnog društva